****

**Všeobecne záväzné nariadenie č. 2 /2020**

**obec Baláže**

**o miestnej dani za psa chovaného na území obce Baláže**

Obecné zastupiteľstvo obce Baláže na základe originálneho výkonu samosprávy podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 29 zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto všeobecne záväzné nariadenie (ďalej len „VZN“).

**§ 1**

**Úvodné ustanovenie**

Základné náležitosti o miestnej dani za psa sú ustanovené v § 22 až § 29 zákona NR SR   
č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon“).

**§ 2**

**Základné ustanovenie**

Obec Baláže ako správca dane (ďalej len „správca dane“) týmto VZN a za podmienok určených zákonom a týmto VZN zavádza s účinnosťou od 1. 1. 2021 miestnu daň za psa.

**§ 3**

**Predmet úpravy VZN**

Predmetom tohto VZN je určenie náležitosti miestnej dane za psa podľa splnomocňovacieho ustanovenia § 29 zákona správcom dane.

**§ 4**

**Vymedzenie predmetu dane**

Predmetom dane za psa je pes starší ako 6 mesiacov chovaný na území obce Baláže právnickou alebo fyzickou osobou.

**§ 5**

**Sadzby dane**

Sadzba dane je 7 EUR za jedného psa a kalendárny rok za psa.

Táto určená sadza dane platí za každého ďalšieho psa u toho istého daňovníka.

**§ 6**

**Zrušovacie ustanovenie**

Týmto VZN sa zrušuje Všeobecne záväzné nariadenie obce Baláže č. 5/2015 zo dňa 11. 12. 2015.

**§ 7**

**Záverečné ustanovenie**

Na tomto VZN obce Baláže sa uznieslo obecné zastupiteľstvo obce Baláže dňa 9. 10. 2020 svojím uznesením č. 41/2020 bod 6 pism. b) a toto VZN nadobúda účinnosť **1. januára 2021**.

V Balážoch dňa 09. 10. 2020

\_\_\_\_\_\_\_\_\_\_\_\_\_\_\_\_\_\_\_\_\_

Mgr. Róbert Chaban

starosta obce Baláže

Vyvesené na úradnej tabuli: 15. 10 2020

Zvesené z úradnej tabule: